
	KARATULA
	

	
	1. Erakunde kontratugilea eta kontratazio-organoa:
	

	
	- Erakunde kontratugilea: Aguas del Añarbe-Añarbeko Urak, S.A. (AUSA) eta Gestión de Centrales del Añarbe (GECASA).
- Kontratazio-organoa: Agiri honen 3. Klausulan ageri dena.
	

	
	2. GECASAren kontratatzailearen profilera sartzea:
	

	
	- AUSAren webgunetik:
(https://www.agasa.eus/es/transparencia/contratacion/perfil-contratante) edo Euskadiko Kontratazio Publikoko Plataformaren webgunetik  (http://www.contratacion.euskadi.eus)
- GECASAren webgunetik (https://www.gecasa.eus/) edo Euskadiko Kontratazio Publikoko Plataformaren webgunetik  (http://www.contratacion.euskadi.eus 
	

	
	3. Esparru-akordioan onartzeko dokumentazioa aurkeztea:

	

	
	· Aurkezteko modua: eskaintzak baliabide elektroniko bidez aurkeztuko dira, Eusko Jaurlaritzaren Lizitazio Elektronikoko aplikazioaren bidez hain zuzen ere. Honako helbide honetan dago: http://www.contratacion.euskadi.eus 
· Aurkezteko epea: Kontratatzailearen profilean argitaratzen den kontratuaren lizitazio-iragarkian adierazten dena.
· Hedabideak eta jakinarazpena: Sektore Publikoko Kontratuen Legearen (SPKL(1)) hamabosgarren xedapen gehigarrian xedatutakoarekin bat etorriz, kontratazio-prozedura honetan egingo diren komunikazioak eta jakinarazpenak agerraldi elektroniko bidez egingo dira, Eusko Jaurlaritzaren Lizitazio Elektronikoaren aplikazioaren bidez. Jakinarazpen bat edo komunikazio bat bidaltzen den bakoitzean, lizitatzaileak bidalketaren abisua jasoko du ondorio horretarako emandako abisuetarako helbide elektronikoan.
(1) Sektore Publikoko Kontratuen azaroaren 8ko 9/2017 Legea, honek Espainiako ordenamendu juridikora ekartzen ditu Europar Parlamentuaren eta Kontseiluaren zuzentarauak (2014/23/UE eta 2014/24/UE, 2014ko otsailaren 26koak).

	


	
	4. Esparru-akordioaren xedea:
	

	
	Lizitatzaileek aukera dute parte hartzeko esparru-akordioaren lote batean edo bietan:

- 1 lotea: epe finkoko gordailuak AUSArentzat

- 2 lotea: epe finkoko gordailuak GECASArentzat

CPV kodea: 66112000-8 – Epe finkoko gordailuen zerbitzua
	


	
	5. Kontratazio-prozedura:
	

	
	- Lehen fasea: Prozedura irekia tramitatu ondoren, baldintza-agirian ezarritako betekizunak betetzen dituzten enpresei esleituko zaie esparru-akordioa. 
-  Bigarren fasea: esparru-akordioa sinatu ondoren, enpresa horiei eskatuko zaie, epe finkoko gordailuak kontratatuak izan daitezen eskaintza ekonomikoa aurkeztea, eta kontratuak esleituko dira lote bakoitzeko. Esleipen irizpidea urteko interes handiena izango da une bakoitzean. 
	

	
	6. Esparru-akordioaren eta kontratuen iraupena:
	

	
	- Esparru-akordioak hasiera batean bi urteko iraupena izango du, AUSAk eta GECASAk urte bateko bi luzapen egin dezaketelarik. 

- Kontratuak: esparru-akordioan oinarritzen diren kontratuen iraupena izango da, luzatzeko aukerarik gabe, eskaintza-eskaeretan adierazten dena. 
	


	
	7. Balio zenbatetsia:
	

	
	Kontratuaren balio zenbatetsia zero da.
Banku-zerbitzuak eta bestelako finantza-zerbitzuak kalkulatzerakoan oinarri gisa hartzen dira: ordainsariak, komisioak, interesak eta bestelako ordainsari-motak.

Ez da aurreikusten gasturik eragingo zaionik Entitateari soberakinak kolokatzea baita helburua, non bilatzen den gasturik gabe diru-sarrerak sortzea. 


	

	
	
	

	
	8. Esparru-akordioan onartua izateko eskatzen den kaudimena:
	

	
	-Epe luzeko banku-gordailuetarako kalifikazio-agentzia batek emandako kreditu-kalifikazioa (rating) izatea, gutxienez "BBB+"-koa Standard & Poors-en, “BBB+”-koa Fitch-en edo "Baa1"-koa Moody’s-en.

1. kapitulua. Xedapen orokorrak
1. Esparru-akordioaren xedea(1)
Esparru-akordioaren xedea da, Aguas del Añarbe-Añarbeko Urak, SAren (aurrerantzean AUSA) eta Gestión de Centrales del Añarbe, SAren (aurrerantzean GECASA) soberakinak kolokatzeko epe finkoko gordailuak kontratatzea. 
Esparru-akordioa bi lotetan banatzen da:

- 
1 lotea: epe finkoko gordailuak AUSArentzat

- 
2 lotea: epe finkoko gordailuak GECASArentzat

Esparru-akordioan sartzea eskatzen duten enpresa lizitatzaileek lote batean edo bietan sartzea eska dezakete. 
Beraz, prozedura honen xedea da: AUSA eta GECASArekin epe finkoko gordailuak kontratatzeko gaitasuna duen enpresa bat edo gehiagorekin esparru-akordioa sinatzea, bertan baldintza orokorrak finkatuko dira, ondoren kontratuak enpresei esleitzeko. 
Prozedurak bi fase izango ditu: 

- 
Lehen fasea: enpresek eskatuko dute esparru-akordioko lote batean edo bietan parte hartzea. Onartuak izan diren enpresekin AUSAk eta GECASAk esparru-akordioa sinatuko dute. Lehen fase honetan, enpresek ez dute entregatu beharko eskaintza ekonomikorik, nahikoa izango da agiri honen 9.3 klausulan adierazten den dokumentazioa aurkeztea.
- 
Bigarren fasea: esparru-akordioa sinatu ondoren, lote bakoitzari dagozkion kontratuak lizitatuko dira. Horretarako, esparru-akordioa sinatu duten enpresa guztiei eskatuko zaie epe finkoko gordailuak kontratatzeko eskaintza ekonomikoa aurkeztea, eta lote bakoitzarentzat urteko interes nominal altuena eskaintzen duten enpresei esleituko zaizkie kontratuak. Prozeduraren fase hau errepikatu egingo da Esparru-akordioa indarrean dagoen bitartean, AUSAk eta GECASAk egokitzat jotzen duten heinean. 
Finantza-produktu hauek kontratatzearen komenigarritasuna bilatu behar da AUSAk eta GECASAk euren finantza-baliabideentzat errendimendu altuena lortzeko beharrean, beti ere zuhurtasun irizpideak betetzeko obligazioarekin. 

Kontratu mota honen kodea (Batzordearen 213/2008 Erregelamenduan, 2007ko azaroaren 28koa) zera da: CPV 66112000-8 Funtsak gordailatzeko zerbitzuak.

2. Araubide juridikoa eta jurisdikzioa
Esparru-akordioa prestatzeari eta esleitzeari dagokienez, baldintzen agiri honek arautzen du.
Esparru-akordioari Sektore Publikoko Kontratuen 9/2017 Legea aplikatuko zaio soil-soilik, Administrazio Baldintza Partikularren Agiriak arau horretara berariaz igortzen duenean —9/2017 Legea, azaroaren 8koa, Sektore Publikoko Kontratuena, Europako Parlamentuaren eta Kontseiluaren 2014ko otsailaren 26ko 2014/23/EB eta 2014/24/EB zuzentarauen transposizioa egiten duena Espainiako ordenamendu juridikora (aurrerantzean, SPKL)—.
Ondorioei eta amaierari dagokionean, esparru-akordioak agiri honek dioena jarraituko du, eta, bertan jasotzen ez den guztian, zuzenbide pribatuko arauak. Dena den, esparru-akordioari aplikatuko zaio SPKLaren 319. Artikuluan xedatzen dena.
Aldi berean, aplikagarri izango zaio SPKL eta Administrazio Publikoen Kontratuen Legearen Erregelamendu Orokorra onartzen duen urriaren 12ko 1098/2001 Errege Dekretua, agiri honetan araudi-testu horietara egiten den aipamenetan.
Esparru-akordioak bete beharko ditu, baita ere, finantza-sektoreak arautzen duen araudia. 

Administrazioarekiko auzien jurisdikzioak izango du eskumena kontratuen prestaketa, esleipena eta aldaketei buruzko auziak konpontzeko, SPKLren 204 eta 205. Artikuluetan xedatzen dena ez betetzeagatik eragindakoak direnean, eta aldaketa horren ondorioz esleipen berri bat egin behar zela ulertzen denean.
Kasuan balitz, adostasun-errekurtsoa jarriko da Añarbeko Uren Mankomunitateko presidentearen aurrean, Administrazio Publikoen Administrazio Prozedura Arruntaren urriaren 1eko 39/2015 Legeak xedatzen duenarekin (hala nola, Administrazioarekiko Auzien jurisdikzioa arautzen duen 29/1998 Legeak, uztailaren 13koa).

Jurisdikzio zibilak izango du eskumena aldeen artean sor daitezkeen eztabaidak konpontzeko kontratuaren ondorioei eta amaitzeari dagokionean, salbuespena izango dira klausula honen lehen paragrafoan aipatzen diren kontratu-aldaketak.
Esparru-akordioan oinarrituz esleitzen diren kontratuak, prestaketa eta esleipenari dagokionez, ondorengo agirien arabera arautuko dira: agiri hau, sinatutako akordio-esparrua eta AUSAk eta GECASAk enpresei egindako eskaintza ekonomikoen eskaera. Agiri horietan agertzen ez denerako, aplikagarri izango da SPKLan xedatzen dena.

Ondorio, betetze eta amaitzeari dagokionez, kontratuak ondorengo agirien arabera arautuko dira: agiri hau, sinatutako akordio-esparrua, eskaintza eskaera eta enpresa esleipendunek egindako eskaintza ekonomikoa. Agiri horietan agertzen ez denerako, aplikagarri izango dira SPKLan eta zuzenbide pribatuan xedatzen dena. 

Aldi berean, kontratuek bete beharko dute finantza arloa arautzen duen araudia.
Jurisdikzioari dagokionez, kontratuei aplikagarri izango zaie klausula honetan esparru-akordioarentzat adierazten dena, eta kontratuen zenbatekoari dagokionez SPKLen aurreikusten dena.
3. Erakunde kontratugilea eta kontratazio-organoa
3.1 Erakunde kontratugilea

AUSA eta GECASA dira erakunde kontratugileak. 
AUSAk tramitatuko du prozedura bere kontura eta GECASAren izenean.

Hortaz,

- 
Esparru-akordiorako prestaketa eta onartzeari buruzko jarduketak, bi loteentzat, soilik AUSAk egingo ditu.

- 
Esparru akordioaren esleipena eta ondorengo tramiteak erakunde bakoitzak modu bereizian egingo ditu (hau da, esparru-akordioa formalizatzea, kontratuak prestatzea, eskaintza hoberenak hautatzea eta kontratuak esleitzea; hala nola, jakinarazpenak eta argitaratzeak erakunde kontratatzaile bakoitzak bere aldetik egingo ditu).
Aurrerago, eskubide eta obligazioen erregimena, kontratuen burutzea eta amaitzeari dagokionez, erakunde kontratatzaile bakoitzari dagokiona izango da.
Beraz, kontratuak eragina izango du AUSAn edo GECASAn, dagokionaren arabera, eta horiek izango dira formalizatzen diren kontratuek sortutako interesen onuradunak. 
Beraz, agiri honetan “AUSA” edo “erakunde kontratugilea” aipatzen denean zera ulertuko da:
-
AUSA dela, esparru-akordioaren prestaketa eta hautagaien onartzeari buruzko jarduerak direnean.

- 
erakunde bat edo bestea (AUSA edo GECASA) dela, esparru-akordioaren esleipena eta honen ondorengo faseak direnean (esparru-akordioa formalizatu, kontratuak prestatu, eskaintza hoberenak hautatu, kontratuak esleitu, jakinarazi eta argitaratu; eta kontratuak gauzatu eta amaitu).

3.2  Kontratazio-organoa
Esparru-akordioaren prestaketa-prozesua eta hautagaien onartzeari dagokionez, kontratazio-organoa AUSAren Administrazio Kontseilua da, eta aplikagarri zaion zuzenbide pribatuko arauen arabera, egokitzat jotzen dituen pertsonei berariazko ahalmena eman ahal izango die jarduera jakin batzuk egikaritzeko.

Esleipena eta ondorengo tramiteak, hots, esparru akordioa formalizatu, kontratuak prestatu eta eskaintza hoberenak hautatu, esparru akordioan oinarritzen diren kontratuak esleitu eta horien egikaritze eta amaitzeari dagokionez, bi erakunde kontratugileen kontratazio-organoa propioa da:
-
AUSAren Administrazio Kontseilua, aplikagarri zaion zuzenbide pribatuko arauen arabera egokitzat jotzen dituen pertsonei berariazko ahalmena eman ahal izango die jarduera jakin batzuk egikaritzeko.

-
GECASAren Administrazio Kontseilua, aplikagarri zaion zuzenbide pribatuko arauen arabera egokitzat jotzen dituen pertsonei berariazko ahalmena eman ahal izango die jarduera jakin batzuk egikaritzeko.
4. Esparru-akordioaren eta kontratuen iraupena
Esparru-akordioak bi urteko iraupena izango du hasieran, formalizatzen den egunetik zenbatzen hasita.
AUSAk eta GECASAk urteko bi alditan luzatu ahal izango dute esparru-akordioa. AUSAk eta GECASAk beren kabuz erabakiko dute luzapenei buruz, eta formalizatutzat joko da esparru-akordioa sinatu duten enpresek jakinarazpena jasotzen dutenean. Jakinarazpen hori indarrean dagoen kontratuaren iraupen-epea amaitu baino, gutxienez, bi hilabete lehenago egin beharko dute AUSAk eta GECASAk, 
Esparru-akordioaren baitan esleitzen diren kontratuen iraupena izango da eskaintza-eskaeretan adierazitakoa. Esparru-akordioan oinarritzen diren kontratuen iraupena ezin izango dira inolaz ere luzatu.
5. Esparru-akordioaren eta kontratuen balio zenbatetsia
Kontratuaren balio zenbatetsia zero euro da. 

Bankuen zerbitzuetan eta bestelako finantza-zerbitzuetan, horiek kalkulatzeko kontuan hartzen dira: ordainsariak, komisioak, interesak eta beste ordainsari motak. Dena den, kontratatutako kontuak ez die inolako gasturik eragingo AUSA edo GECASAri, kontu horrek ez du komisiorik edo beste finantza-gasturik izango.

6. Esleipen-prozedura

Esparru-akordioa prozedura irekiaren bidez esleituko da, eta baldintzen agiri honetan finkatzen diren eskakizunak betetzen dituzten lizitatzaileak hautatuko dira.
Onartutako lizitatzaileekin esparru-akordioa sinatu ondoren, kontratuen lizitazioari ekingo zaio. Horretarako, esparru-akordioa sinatu duten enpresei eskatuko zaizkie -AUSAk edo GECASAk bidezkotzat jotzen duten hainbat aldiz- eskaintza ekonomikoak. Une bakoitzean urteko interes nominal altuena eskaintzen duen enpresari esleituko zaizkio kontratuak. AUSAk eta GECASAk egingo dituzten eskaintza eskaeretan ondorengo informazioa jasoko da:

- Epe finkoko gordailuan sartu nahi den zenbateko nominala.

- Epe finkoko gordailuaren kontratazio epea.

- Gutxieneko interes tipoa.

- Eskaintzak aurkezteko epe muga.

- AUSAk eta GECASAk, edozein unetan, jarri nahi dituzten beste baldintza batzuk. 
Dena den, eskaintzen eskaeran horrela finkatzen bada, penalizazioak ezar daitezke gordailuak, partzialki edo osorik, epemuga baino lehenago erabiltzeagatik. Edozein kasutan, penalizazioak ezingo du gainditu gordailuak sortu dituen interesen zenbatekoa. 

2. kapitulua. Esparru-akordioa
7. Esparru-akordioa onartzeko betekizunak
Esparru-akordioan onartuko dira jarduteko gaitasun osoa duten pertsonak, baldin eta kontratatzeko debekurik ez badute eta agiri honen karatulako 9. puntuan eskatzen den kaudimena dutela egiaztatzen badute.
7.1. Gaitasuna
Lizitatzaileek, halaber, kontratuaren xede den jarduera edo prestazioak egiteko eska daitekeen enpresa- edo lanbide-gaikuntza izan beharko dute. Hain zuzen ere, kontratu honetara aurkeztu ahal izango dira soilik kreditu-erakundeak, zeren egin beharko diren prestazioak erakundearen estatutuetan edo arau fundatzaileen artean jasota egon behar baitute. 
Beraz, erakundeak baimena izan beharko du lurralde nazionalean jarduteko eta Registro Especial de entidades de Crédito del Banco de España-n egon beharko du inskribatua. 
Kontratatuak izan daitezke pertsona juridikoak, espainolak edo atzerrikoak, jarduteko gaitasuna dutenak SPKLaren 65 eta 66 artikuluen arabera, SPKLren 71. Artikuluan adierazten diren debekurik ez izatea eta kaudimen ekonomikoa, finantzarioa eta teknikoa izatea, SPKLren 86, 87 eta 90 artikuluetan xedatzen denaren arabera, edo SPKLren 77 artikuluan xedatzen diren kasuetarako behar den sailkapena izatea.
7.2. Kaudimena
Esparru-akordioan onartuko badituzte, enpresek agiri honen karatulako 9. puntuan adierazitako kaudimena dutela egiaztatu beharko dute.
Eskatutako kaudimena egiaztatzeko garaian, lizitatzaileek beste erakunde batzuen kaudimenean oinarritu nahi badute —haiekin dituzten loturen izaera juridikoa edozein izanik ere—, aurkeztu beharko dute -agiri honetan jasotzen den eredua jarraituz- Notario aurrean egindako agiria, non adieraziko duten enpresek ezagutzen dituztela lizitazioaren baldintza guztiak, badutela eskatzen den kaudimen ekonomikoa (agiri honetako 9.3 klausulan aurreikusten den modura egiaztatuz; hala nola euren borondate atzeraezina esleituak izan ezkero, kontratua gauzatzeko behar diren baliabide guztiak lizitatzailearen eskura jarriko dituztela (berariaz onartuko da Kode Zibilaren 1257.2 artikuluan xedatutakoa, eta AUSAk edo GECASAk berariaz baimendu beharko dute hura ordeztea edo aldatzea). Idazki hori aurkeztu eta lizitatzailea esleipendun suertatzen bada, AUSAk edo GECASAk konpromiso hori onartzearen ondorioak izango ditu.
Eskaintzak aurkezteko azken egunean bete beharko dira baldintza honetan aipatzen diren kontratatzeko gaitasunari, kaudimenari eta debekurik ezari buruzko inguruabarrak, eta kontratua perfekzionatzeko unean iraun beharko dute inguruabar horiek. 
Enpresa kontratatzaileek urtero aurkeztu beharko dute azken kreditu-sailkapena (rating), epe luzeko gordailuentzat sailkapen-agentzia batek emana.
Esparru-akordioaren sinatzaileren batek eskatzen den kaudimena betetzeari uzten badio, ezin izango du eskaintzarik aurkeztu harik eta hura bete arte.
8. Esparru-akordioaren publizitatea
Esparru-akordioaren lizitazioa AUSAren kontratatzailearen profilean argitaratuko da, SPKLren 135 artikuluan aurreikusten diren baldintzak jarraituz.
Esparru-akordioaren esleipena AUSAren kontratatzailearen profilean argitaratuko da.
Esparru-akordio batean oinarritutako kontratuen formalizazioa AUSAk eta GECASAk argitaratuko dituzte SPKLren 154.4 artikuluaren arabera. 
Bestalde, esparru-akordioaren aldaketak -erakunde kontratatzaile bakoitzaren kontratazio-organoak onartutakoak-, AUSAk eta GECASAk argitaratuko dituzte SPKLren 207.3 artikuluaren arabera. 
Era berean, AUSAren eta GECASAren kontratatzailearen profilean argitaratuko da SPKLaren 63. artikuluan zerrendatzen den gainerako informazioa.
AUSAren kontratatzailearen profilera sartu ahal izango da AUSAren webgunetik (https://www.agasa.eus/es/transparencia/contratacion/perfil-contratante) edo Euskadiko Kontratazio Publikoko Plataformaren webgunetik (http://www.contratacion.euskadi.eus).
GECASAren kontratatzailearen profilera sartu ahal izango da GECASAren webgunetik (https://www.gecasa.eus) edo Euskadiko Kontratazio Publikoko Plataformaren webgunetik (http://www.contratacion.euskadi.eus).

9. Dokumentazioaren aurkezpena
9.1. Agirietara eta gainerako dokumentazio osagarrira sarbidea
Agiriak eta gainerako dokumentazio osagarria eskuragarri izango dira lizitazio-iragarkia argitaratzen den egunetik, eta proposamenak AUSAren kontratatzailearen profilean aurkezteko epe osoan egongo dira eskuragarri. 

9.2. Aurkezpen-baliabideak
Esparru-akordioan onartua izateko dokumentazioa eta kontratuak esleitzeko aurkeztu behar diren eskaintzak baliabide elektroniko bidez aurkeztuko dira, SPKLaren hamabosgarren xedapen gehigarrian ezarritako betekizunen arabera. 

Proposamenak modu elektronikoan aurkezteko behar diren zehaztapen teknikoak eta informazioa —data baliozkotzea eta zifratzea barne— Eusko Jaurlaritzaren Lizitazio Elektronikoko aplikazioaren web-orrian daude adierazita, honako helbide honetan: http://www.contratacion.euskadi.eus.
9.3. Esparru akordioa sinatu ahal izateko eskaeren edukia
Lizitatzaileek fitxategi elektroniko bakarra barnean hartu beharko dute, eta eduki hau izango du (bi loteetara aurkezten diren lizitatzaileek dokumentazioa behin bakarrik aurkeztuko dute -aurkezten diren edozein loteetako fitxategi elektronikoaren bidez, ez dira kopiak aurkeztu beharko bi loteetan. Kasu horretan, dokumentazioa gehitzen ez den lotearen fitxategi elektronikoan adierazi beharko da dokumentazioa beste lotearen fitxategi elektronikoan gehitzen dela eta fitxategi elektroniko horretan soilik jasoko da kaudimenari buruzko informazioa):
1. Esparru-akordioan onartzearen eskaera, Agiri honen 1. eranskinaren arabera.
2. Lizitatzailearen eta haren ordezkaritzaren jarduteko gaitasuna egiaztatzen duten agiriak:
· Pertsona juridiko diren enpresaburuen jarduteko gaitasuna egiaztatuko da eratze-eskrituraren edo -dokumentuaren bidez, estatutuen bidez edo eratze-egintzaren bidez. Eskritura edo agiri horietan jasoarazi beharko dira enpresaburuen jarduera gidatzen duten arauak, eta, hala badagokio, behar bezala erregistratuta egongo dira dagokion erregistro publikoan, kasuan kasuko pertsona juridiko motaren arabera.
· Espainiarrak ez diren eta Europar Batasuneko estatu kideetako nazionalitatea duten enpresaburuen jarduteko gaitasuna egiaztatuko da enpresaburu horiek ezarrita dauden Estatuko legeriari jarraituz dagokien erregistroan inskribatuta egotearen bidez, edo zinpeko adierazpen baten bidez edo ziurtagiri baten bidez, betiere aplikatzekoak diren Europar Batasuneko xedapenen arabera.
· Atzerriko gainerako enpresaburuen jarduteko gaitasuna Espainiak dagokion Estatuan duen Misio Diplomatiko Iraunkorraren txostenaren bidez egiaztatuko da, edo enpresaren egoitza dagoen lurralde-esparruko bulego kontsularraren txostenaren bidez. Txosten horren bidez justifikatu beharko da, halaber, Espainiako enpresek ere atzerriko enpresaren jatorrizko Estatuan parte har dezaketela Administrazioko eta sektore publikoko kontratazioetan, baita SBELDaren 5. artikuluan zerrendatutakoekin pareka daitezkeen sektore publikoko entitateekin, organismoekin edo erakundeekin egiten diren kontratazioetan ere, eta antzeko moduan egin dezaketela.
· Pertsona fisikoak diren enpresaburuen jarduteko gaitasuna dagokion estatuko Nortasun Agiri Nazionala edo baliokidea aurkeztuta egiaztatuko da.
· Beste pertsona baten izenean bertaratzen direnek edo proposamenak sinatzen dituztenek Nortasun Agiri Nazionalaren kopia aurkeztuko dute, baita horretarako behar besteko ahalordea ere. Ordezkatutako enpresa pertsona juridikoa bada, ahalorde hori Merkataritza Erregistroan inskribatuta agertu beharko da —baldin eta hala eskatzen bada Merkataritza Erregistroaren Erregelamenduan horretarako aurreikusitakoaren arabera—.
3. Erantzukizunpeko adierazpena, agiri honen 2. Eranskinaren arabera, Lizitatzailea SPKLaren 71. artikuluan ezarritako kontratatzeko debekuetako batean sartuta ez dagoela adierazten duena.
4. Lizitatzailea indarrean dauden xedapenek ezarritako zerga-betebeharrak eta Gizarte Segurantzarekiko betebeharrak egunean dituela egiaztatzen duen dokumentazioa.
5. Erakundeak baimena duela lurralde nazionalean jarduteko eta Registro Especial de entidades de Crédito del Banco de España-n inskribatua dagoela ziurtatzen duen dokumentazioa, agiri honen 7.1 klausulan adierazten denaren arabera.
6. Karatulako 9. puntuan eskatutako kaudimena egiaztatzeko dokumentazioa.
Eskatzen den kreditu-sailkapena lizitatzaileak sinatutako erantzukizunpeko adierazpenaren bidez egiaztatuko da.
7. Adierazpenen notario-akta, agiri honen 3. eranskinaren araberakoa, baldin eta lizitatzaileak beste erakunde batzuen kaudimenean oinarritu nahi badu, esparru-akordioan onartzeko eskatutako kaudimena egiaztatzeko.
8. Atzerriko enpresen erantzukizunpeko adierazpena, adierazten duena, batetik, Espainiako maila guztietako epaitegien eta auzitegien jurisdikzioaren mende jartzen direla esparru-akordiotik edo kontratuetatik zuzenean edo zeharka sor daitezkeen gorabehera guztietarako, eta, bestetik, dagokien atzerriko jurisdikzio-foruari uko egiten diotela, hala badagokio.
AUSAk beretzat gordetzen du egokitzat jotzen dituen egiaztapen-lanak egiteko eskubidea edo beharrezkotzat jotzen duen dokumentazio gehigarria eskatzeko eskubidea —lizitatzaileek emandako informazioa egiazkoa eta zehatza dela egiaztatzeko edo haren edukia argitzeko helburu hutsarekin—.
Oharra:
Euskal Autonomia Erkidegoko Kontratisten Erregistro Ofizialean edo Lizitatzaileen eta Enpresa Sailkatuen Estatuko Erregistro Ofizialean inskribatuta dauden lizitatzaileek indarrean dagoen inskripzioaren ziurtagiriaren kopia aurkeztu ahal izango dute, 9. baldintza honetako 2., 3. eta 4. puntuetan eskatutako agirien ordez. Ziurtagiri horrekin batera, ziurtagirian jasotako inguruabarrak ez direla aldatu adierazten duen lizitatzailearen erantzukizunpeko adierazpena aurkeztu beharko da.
10. Dokumentazioa irekitzea eta esparru-akordioan onartzea
Esparru-akordioan onartzeko dokumentazioa aurkezteko epea amaitu ondoren, AUSAko langileek fitxategia ireki eta aurkeztutako dokumentazioa berrikusiko dute. Aurkeztutako dokumentazioan konpon daitezkeen akatsak edo omisioak antzemanez gero, lizitatzaileak gehienez ere hiru egun balioduneko epea izango du akats edo omisio horiek zuzentzeko, eta ohartaraziko zaio behin betiko baztertuta geratuko dela ez badu dokumentazioa emandako epean zuzentzen.
Ondoren, Administrazio Baldintza Partikularren Agirian lote bakoitzari dagokionez ezarritako gaitasun- eta kaudimen-baldintzak betetzen dituzten lizitatzaileak esparru-akordioan onartzeko proposamena helaraziko diote AUSAko langileek kontratazio-organoari.
Kontratazio-organoak, AUSAko langileen proposamena ikusita, lizitatzaile horiek esparru-akordioan onartzea erabakiko du (lote bakoitzean bat edo batzuk, kasu bakoitzaren arabera).
Esleipena AUSAren eta GECASAren kontratatzailearen profilean argitaratuko da, eta esparru-akordioan onartutako lizitatzaileei onarpena jakinaraziko zaie, eta onartuak izan ez direnei ere emango zaie horren berri.
11. Esparru-akordioa formalizatzea
Esparru-akordioa formalizazioaren bidez perfekzionatuko da.
Esparru-akordioa agiri pribatu batean formalizatuko da, AUSAren eta GECASAren eta onartuak izan diren enpresen arteko agiri pribatu batean, esleipenaren jakinarazpena bidaltzen denetik hamabost egun balioduneko epea igaro ondoren.
Esparru-akordioa formalizatzen den unean, esleipendunek agiri hau ere sinatu beharko dute, eta agiri horrek kontratu-izaera izango du.
12. Esparru-akordioa aldatzea
Kontratazio-organoak esparru-akordioa aldatu ahal izango du, SPKLaren 205. eta 222.1. artikuluetan aurreikusitako kasuetan. 
Hala dagokionean, esparru-erabakiaren aldaketa SPKLren 153. artikuluan jasotako moduan argitaratuko da.
13. Esparru-akordioa deuseztatzea
Kontratu-betebeharrak ez betetzea esparru-akordioa deuseztatzeko kausa izango da, Kode Zibilaren 1.124. artikuluan aurreikusitakoaren arabera, baita agiri honetan eta SPKLaren 211. artikuluan aurreikusitako edozein kausa ere. 
Esparru-akordioa deuseztatzen bada enpresa bati egotz dakiokeen kausa batengatik, enpresa horri dagokionez soilik izango ditu ondorioak deuseztapen horrek, eta indarrean jarraituko du, termino guztietan, AUSArekin eta GECASArekin esparru-akordioa sinatu duten gainerako enpresei dagokienez.
3. kapitulua. Esparru-akordioan oinarritutako kontratuak
14. Kontratuak esleitzeko prozedura
14.1. AUSAren eta GECASAren eskaera bidaltzea
Esparru-akordioa sinatu ondoren eta, honek irauten duen bitartean, AUSAk eta GECASAk eskaintza ekonomikoak eskatuko dituzte epe finkoko gordailuak kontratatzeko helburuarekin.

Horrela, AUSAk eta GECASAk igorriko diote enpresa bakoitzari, Eusko Jaurlaritzaren aplikazio elektronikoaren bidez, agerraldi elektronikoa eginez (lizitatzaileek adierazitako posta elektronikora igorriko dena), eskaintza eskaera bat eduki honekin: 

· Epe finkora jarri nahi den zenbateko nominala.

· Epe finkoko gordailua kontratatzeko epea.

· Gutxieneko tipoa.

· Eskaintzak aurkezteko epea.

· AUSAk eta GECASAk sartu nahi dituzten bestelako baldintzak. 
Esparru-akordioa sinatzen duten enpresak ez dira behartuta egongo esparru-akordiotik eratorritako kontratuentzat eskaintzak aurkeztera.
14.2. Enpresek eskaintza ekonomikoa aurkeztea
Eskaera jaso ondoren, eta bertan adierazitako gehieneko epean, esparru-akordioa sinatu duten enpresek beren eskaintza ekonomikoa aurkeztu beharko dute Eusko Jaurlaritzaren aplikazioaren bidez. Aplikazio hori honako helbide honetan dago: http://www.contratacion.euskadi.eus.
Esparru-akordioa sinatzen duten enpresek aurkeztuko dute bere eskaintza esparru akordioan esleitu zaien lote bakoitzarentzat, eta proposamen ekonomikoak adierazi beharko du zenbatekoa den eskaintzen den urteko interes nominala. 
14.3 Kontratuen esleipena
Ondoren, AUSAko edo GECASAko langileek proposamen-txosten bat egingo dute prozesu bakoitzaren esleipenerako, kontratuak esleitzeko irizpide bakarra urteko interes nominal altuenari esleitzea izango delarik. Esleipenerako proposamen-txosten horiek ikusirik, kontratazio-organoak kontratuak esleituko ditu -kasu bakoitzean dagokion epemugarekin- esleipendunei eta ez esleipendunei jakinaraziz. 
Arrazoia edozein dela, esparru-akordioa sinatu duten enpresetatik batek ere ez badu aurkezten proposamenik edo jasotzen diren proposamenak, kasu guztietan, ezarrita dagoen gutxieneko urteko interes nominala baino baxuagoa badira, kontratua edo kontratuak esleitzeko hasitako prozesua bertan behera utziko da. 

Klausula honetan deskribatzen den esleipen-prozedura (14.1, 14.2 eta 14.3) esparru-akordioa indarrean dagoen bitartean errepikatu egingo da, AUSAk eta GECASAk egokitzat jotzen duten nahi haina adiz. 
Bi erakunde edo gehiagok eskaintza berdina egiten badute, zenbateko nominala haien artean banatuko da, zati berdinetan. Horietako erakunde batek uko egiten badio banaketaren ondorengo zenbatekoaren esleipenari, zenbateko nominal totala interes nominal altuena eskaini duten gainontzeko enpresen artean banatuko da. 

Esparru-akordioan oinarritzen diren kontratuen esleipenak argitaratuko dituzte AUSAk eta GECASAk hiruhileko bakoitza amaitzen denetik kontatzen hasi eta 30 egun naturaletan, SPKLaren 154.4. artikuluan xedatzen den modura. 
15. Kontratuak formalizatzea
SPKLaren 153.1. artikuluan aurreikusten denaren arabera, esparru-akordio batean oinarritzen diren kontratuak ez dira formalizatu behar.
Hala ere, enpresa esleipendunak eskatzen badu, kontratua formalizatu egingo da. Agiri hau eta kontratua bat ez datozenean, agiri hau gailenduko da, bertan jasotzen baitira esparru-akordioa sinatu duten aldeek bere gain hartu dituzten eskubideak eta obligazioak.

16. Kontratuak egikaritzea
Kontratu bakoitza egikaritzean zorroztasunez jarraituko dira: agiri hau, esparru-akordioa, AUSAk eta GECASAk diotena, esleipendunaren eskaintza eta finantza-sektoreari aplikagarri zaion araudia.
Enpresa kontratistak ezingo ditu aldatu kontratua esleitu zitzaionean ezarri zitzaizkion baldintzak, edo agiri honetan edo esparru-akordioan zehazten denaren kontra doazen baldintzak.
Kontratisten arriskuan eta menturan egikarituko dira kontratuak.
AUSAk eta GECASAk edozein unetan eta edozein bitarteko erabiliz kontrolatu, egiaztatu, gainbegiratu eta ikuskatu ahal izango du kontratua behar bezala egikaritzen dela.
Kontratistak Añarbeko Uren Mankomunitateko udalerri batean kokatutako bulego bat izan beharko du, kontratatutako gordailuei dagokienez AUSAri eta GECASAri sor dakizkiekeen gaiei buruzko zuzeneko arreta azkar eta eraginkorra emateko.
17. Prezioa zehaztu eta ordaintzea
Kontratatua izan den zenbateko nominalarekin batera eragiketa bakoitzean likidatutako interesak ordainduko zaizkio AUSAri edo GECASAri, kasu bakoitzean dagokionari, atxikipen fiskalak kendu ondoren. Ordainketak egingo dira horretarako adieraziak izan diren banku-kontuetan eta kontrataturiko gordailu bakoitzaren epea amaitzen den egunean. Interes gordinen zenbatekoa (araudiak ezarritako atxikipen fiskalak kendu aurretik) zehaztuko da kontratatua izan den zenbateko nominalari urteko interesa aplikatuz (beti ere aurretiko diru erabilerarik egin ez bada), eta zenbateko nominala mantendu den denboraren arabera:
	Interes gordinak
	=
	Gordailuaren zenbateko
	X
	Urteko tipo nominala
	x
	Egun komertzialak

	
	
	
	
	
	
	36.000


Gordailuaren epea amaitu aurretik AUSAk eta GECASAk dirua aurrez atera ahal izango dute. Horren harira, eskaintzen eskaeran zehaztuko da penalizazioak egingo diren ala ez, eta, kasua balitz, haien ezaugarriak.
18. Oinarritutako kontratuen arduraduna

Erakunde bakoitzaren Kontratazio-Organoak, esparru-akordioan oinarritzen diren kontratu esleituentzako arduradun bat izendatuko du (aldi berean esparru-akordioaren arduradun izango dena), eta berari dagokio kontratuaren egikaritzea gainbegiratzea eta adostua izan den prestazioa behar bezala egiten dela bermatuko duten erabakiak eta jarraibideak hartzea. 
Arduraduna izan daiteke pertsona fisikoa edo juridikoa, AUSAri edo GECASAri lotua egon daiteke edo ez.

Kontratuaren arduradunak zehazten dituen jarraibideak derrigorrez bete beharko dituzte bai kontratistek bai esparru-akordioa sinatzen duten enpresek. 

19. Enpresa kontratistaren erantzukizuna
Kontratistaren betebeharra izango da kontratua egikaritzeak eskatzen dituen eragiketen ondorioz AUSAri edo GECASAri edo hirugarrenei eragindako kalte eta galera guztiak ordaintzea.
Klausula honetan aurreikusten dena ulertzen da, sektore honen araudiaren arabera, legeak edo erregelamenduak ezartzen dituen bestelako erantzukizunen kalterik gabe.
20. Oinarritutako kontratuen aldaketa

Kontratazio Organoak aldatu ahal izango ditu oinarritutako kontratuak, SPKLaren 205. eta 222.1. artikuluetan aurreikusten den kasuetan. Edozein kasutan, esparru-akordioan oinarritzen diren kontratuetan ezingo dira egin, han ezarritakoa aldatzen duten funtsezko aldaketak.
21. Kontratuak deuseztatzea
21.1. Suntsiarazteko kausak
Kontratua suntsiarazteko kausa izango dira: kontratuko betebeharrak ez betetzea, Kode Zibilaren 1.124. artikuluan aurreikusitakoaren arabera, eta Administrazio Baldintza Partikularren Agirian aurreikusitako edozein kausa ez betetzea. 
Edozein prozeduratan kaudimengabezia deklaratuz gero, eta, konkurtsoaren kasuan, likidazio fasea irekiz gero, kontratua beti suntsiaraziko da. Konkurtso-deklarazioaren kasuan, eta likidazio fasea irekitzen ez den bitartean, AUSA/GECASAk kontratuarekin jarraituko du, baldin eta kontratistak, haren iritziz, kontratua egikaritzeko behar diren bermeak ematen baditu.
Kontratua suntsiarazteko kasu horietako edozeinetan, eta klausula honetan aurreikusitako kausengatik edo legez bidezkoak diren beste edozein kausarengatik suntsiarazten denean, suntsiarazpena automatikoki gauzatuko da. Betekizun bakarra AUSA/GECASAk kontratistari erabaki horren berri ematea izango da.
Jakinarazpena jaso ondoren, enpresa kontratistak entregatu beharko dizkio AUSA/GECASAri, honek eskatu ezkero, AUSA/GECASAk entregatutako agiriak, hala nola, kontratuaren ondorioz sortu ahal izan diren agiriak. Kasu horietan, enpresa kontratistak ordainduko die AUSA/GECASAri, eurek adierazitako banku-kontuan, kontratatuta dituzten gordailuaren edo gordailuen zenbateko nominala dagozkien interesekin batera. 
Bi aldeen arteko adostasunez suntsiarazi ahal izango da kontratua, baina soilik kontratistari egotz dakiokeen beste suntsiarazpen-arrazoiren bat gertatzen ez denean eta, betiere, interes publikoko arrazoiak tarteko, kontratuari eustea beharrezkoa ez bada edo desegokia bada.
21.2. Suntsiarazpenaren ondorioak
Baldintza honetan aurreikusitako kausengatik, edo legez bidezkoak diren beste kausa batzuengatik, kontratua suntsitzeak eragin ditzakeen erantzukizun ekonomikoak likidatuko dira kontratua benetan suntsitu ondoren; nolanahi ere, AUSA/GECASAk kontratua egikaritzen jarraitu ahal izango dute.
Suntsiarazpen kasu guztietan, AUSA/GECASAk eskubidea dute, gordailuaren edo gordailuen zenbateko nominala dagozkien interesekin batera kobratzeko. 
Kontratua suntsiaraztearen arrazoia kontratistaren ez-betetze erruduna bada, kontratistak ordaindu beharko dizkio AUSA/GECASAri eragindako kalteak eta galerak. Kalte-ordaina izango da, gutxienez, suntsiarazpen-datatik hasi eta kontratatutako gordailu bakoitzaren amaitze-data bitartean sortutako interesak. 
Kontratuaren suntsiarazpena bi aldeen adostasunez gertatzen denean, aldeen eskubideak haiek baliozkotasunez hitzartutakora egokituko dira.
ERANSKINAK
1. eranskina
PARTE HARTZEKO ESKAERA
…………………………… jaunak/andreak,  helbidea ……………………………………-(e)n duenak eta NAN …………………………… duenak, bere izenean / ……………………………-(r)en ordezkaritzan —helbidea ……………………………-(e)n duena eta IFZ …………………………… duena—, jarduteko ahalmen osoz, eta Aguas del Añarbe-Añarbeko Urak, SA eta Gestión de Centrales del Añarbe, SArentzat epe finkoko gordailuak kontratatzeko esparru-akordioa zuzentzen duen administrazio baldintza partikularren eta preskripzio teknikoen agiria ezagututa, honako hau
ADIERAZTEN DU:
Aguas del Añarbe-Añarbeko Urak, SA eta de Gestión de Centrales del Añarbe, SArentzat epe finkoko gordailuak kontratatzeko esparru-akordioko lote edo loteetan onartua izatea:
	
	1 Lotea: Aguas del Añarbe-Añarbeko Urak, SA

	
	

	
	2 Lotea: Gestión de Centrales del Añarbe, SA


……………………………, 2024ko ………………………aren …(a)
Sin.: ……………………………

2. eranskina
ERANTZUKIZUNPEKO ADIERAZPENA
(KONTRATATZEKO DEBEKUAK EZ)
…………………………… jaunak/andreak,  helbidea …………..……………………-(e)n duenak eta NAN …………………………… duenak, bere izenean / ……………………………-(r)en ordezkaritzan —helbidea ……………………………-(e)n duena eta IFZ …………………………… duena—, jarduteko ahalmen osoz, eta Aguas del Añarbe-Añarbeko Urak, SA eta Gestión de Centrales del Añarbe, SArentzat epe finkoko gordailuak kontratatzeko esparru-akordioa zuzentzen duen administrazio baldintza partikularren eta preskripzio teknikoen agiria ezagututa, honako hau
ADIERAZTEN DU:
Lehena.- Dokumentazioa aurkezteko datan ez duela inolako debekurik, hain zuzen ere, aplikagarri zaion Espainiako ordenamendu juridikora Europako Parlamentuaren eta Kontseiluaren, 2014ko otsailaren 26ko, 2014/23/EB eta 2014/24/EB zuzentarauen transposizioa egiten duen Sektore Publikoko Kontratuen 9/2017 Legearen 71. artikuluan xedatzen diren kontratatzeko debekurik. 
Bigarrena.- Onartzen duela, lizitazio-, esleipen- eta egikaritze-prozesuak irauten duen bitartean, eta kontratua amaitu arte, kontratugileak gardentasun instituzionala ematea datuei.
……………………………, 2024ko ………………………aren …(a)
Sin.: ……………………………
3. eranskina
ADIERAZPENEN NOTARIO-AKTAREN EREDUA, LIZITATZAILEAK BESTE ERAKUNDE BATZUEN KAUDIMENEAN OINARRITU NAHI BADU, ESPARRU-AKORDIOAN ONARTZEKO ESKATUTAKO KAUDIMENA EGIAZTATZEKO
 …………………………… jaunak/andreak,  helbidea …………………..………………-(e)n duenak eta NAN …………………………… duenak, ……………………………-(r)en legezko ordezkari gisa  —helbidea ……………………………-(e)n duena eta IFZ …………………………… duena—, adierazten du esparru-akordioaren lizitazioaren baldintzak irismen osoan ezagutzen dituela (………………………. lotea edo loteak hornitzeko). Lizitazio horretan ………………….. lizitatzaileak [enpresa lizitatzailearen izena] lehiatzen du, eta adierazten du eskatzen zaion kaudimena duela —eransten den dokumentuan egiaztatzen den bezala—, eta aditzera ematen du, esleipendun suertatuz gero, borondate ezeztaezina duela aipatutako lizitatzailearen esku jartzeko kontratua egikaritzeko beharrezko baliabide guztiak, Kode Zibilaren 1257.2 artikuluan xedatutakoa berariaz onartuz; Aguas del Añarbe-Añarbeko Urak, S.A.k berariaz baimendu beharko du hura ordeztea edo aldatzea.
Idazki hau erakunde kontratugileari aurkezteak konpromiso hori onartzearen ondorioak izango ditu, baldin eta lizitatzailea esleipendun suertatzen bada.
……………………………, 2024ko ………………………aren …(a)
Sin.: ……………………………

